**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO asociacijai Lietuvos aklųjų ir silpnaregių sąjungai PAGAL PANAUDOS SUTARTĮ**

2023 m. liepos    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 4 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.4, 4.2, 5.1.1 papunkčiais, atsižvelgdama į Molėtų kultūros centro direktoriaus 2023 m. kovo 1 d. įsakymą Nr. TV-4 „Dėl savivaldybės turto pripažinimo nereikalingu Molėtų kultūros centro veiklai“, asociacijos Lietuvos aklųjų ir silpnaregių sąjungos 2023 m. birželio 12 d. raštą Nr. 10-(2.7)-64 „Dėl patalpų skyrimo“,

Molėtų rajono savivaldybės taryba nusprendžia:

1. Perduoti asociacijai Lietuvos aklųjų ir silpnaregių sąjungai, kodas 190650319, buveinės adresas: Labdarių g. 7/11, Vilnius, pagal panaudos sutartį 3 (trims) metams neatlygintinai naudoti savivaldybei nuosavybės teise priklausančias ir šiuo metu Molėtų kultūros centro patikėjimo teise valdomas ir savivaldybės veiklai nenaudojamas 17,95 kv. m ploto patalpas (iš jų: 14,89 kv. m ploto patalpą, plane pažymėtą 3-7 ir 3,06 kv. m bendro naudojimo patalpas, plane pažymėtas 3-1, 3-11, 3-12; laiptinę; visas bendro naudojimo patalpų plotas 21,03 kv. m) kino teatro pastate (registro Nr. 90/20534; unikalus Nr. 6295-3000-9012; plane pažymėtame 1C3p; bendras plotas 894,78 kv. m), esančiame Molėtų r. sav., Molėtų m., Vilniaus g. 45, įstatuose numatytai veiklai vykdyti. Patalpų įsigijimo vertė 2093,33 Eur, likutinė vertė 2023 m. liepos 1 d. 868,60 Eur.
2. Įgalioti Molėtų kultūros centro direktorių pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras